Sign in / Join .st0{fill:#34437F;} .st1{fill:#878787;} Monday, November 1, 2021 ikteb hawn… Fittex Rebħa importanti għal Mosta Minn talk.mt October 31, 2021 talk.mt Sliema Wanderers ......2 Mosta ...........................3 Mosta kisbu tliet punti importanti fit-tentattiv biex jinqalgħu min-naħa ta' isfel tal-klassifika meta għelbu lil Sliema Wanderers bl-iskor ta' 3-2. B'hekk il-Mostin qabżu lil Gudja United u ngħaqdu ma' Gżira United fit-tmien post filwaqt li ħallew lil Sliema ankrati fil-qiegħ tal- klassifika. Wara biss żewġ minuti, xutt fil-baxx ta' Inters Gui minn tarf il-kaxxa għadda ftit barra għal Sliema waqt li man-nofs siegħa logħob, Sliema reġgħu resqu viċin meta minn pass ta' Yuki Uchida mil-lemin, ix-xutt fil-baxx ta' Jake Engerer ġie salvat minn Jovicic. Erba' minuti wara, free-kick ta' Berisha għadda ftit barra. Iżda seba' minuti minn tmiem l-ewwel taqsima, kienu Mosta li marru fil-vantaġġ meta Zachary Brincat għadda tajjeb minn fuq ix-xellug u qassam lejn WILLIAM DONKIN li dar ma' difensur qabel għe­leb lill- goalkeeper Timothy Aquili­na b' xutt fil-baxx. Fit-tieni taqsima, Sliema ħarġu jfittxu l-goal tad-draw u fit-58 minuta, Kurt Shaw resaq viċin b'daqqa ta' ras minn corner ta' Miguel Fernandes mix-xellug iżda erba' minuti wara, Mosta tilfu ċans tad-deheb li jirduppjaw meta minn cross ta' Failla, Luiz Igbineweka tefa' barra minn pożizzjoni ideali. Fis-70 minuta, il-Wanderers kisbu d-draw meta minn cross ta' Carlos Flores, ix-xutt mill-ewwel ta' VALMIR BERISHA ma ta l-ebda ċans lill-goalkeeper Jovicic isalva. Wara dan il-goal, il-captain Mosti Tyrone Farrugia ġie mkeċċi wara incident ma' player avversarju. Madankollu erba' minuti wara, Mosta reġgħu marru fil-vantaġġ meta minn freekick ta' Failla, kien LUIS RIASCOS li tefa' ġewwa mill-viċin. Fid-79 minuta, is-Slimiżi reġgħu ġabu l-iskor indaqs meta xutt ta' Mark Scerri minn barra l-kaxxa ġie mxellef mill-player Mosti Nathan Agius bil-ballun jispiċċa fix-xibka għal auto-goal sfortunat. Iżda fit-83 minuta, Mosta skorjaw dak li kellu jkun il-goal tar-rebħa meta minn cross ta' Failla, GIANLUCA SCIBERRAS għeleb lil Ti­mothy Aquilina b'xutt b'saħħtu. (SW) AMMONITI: Y. Uchida, M. Fernandes, T. Aquilina (SW); L. Igbineweka (M) TKEĊĊA: T. Farrugia 71 (M) PLAYER TAL-LOGĦBA: William Donkin (Mosta) Artiklu preċedenti Titħabbar il-mewt tal-Imħallef Emeritu Lino Sacco Artiklu li jmiss Il-Premier League Ingliż jaċċetta li jiltaqa' ma' Amnesty International